Vanessa braser inn på Arnfinns kontor og skjeller ut Storm fordi han aldri har tid til Runa. Etterpå ordner Storm og Runa opp. Pelle skjeller ut Monica når han får vite at hun var årsaken til konsernets konkurs. Monica bryter sammen, og forteller at hun ikke mente at det skulle gå utover noen andre enn Anker-Hansen-familien. Pelle ender opp med å trøste henne. Ledelsen mangler rundt 100 millioner i kapital for å kunne kjøpe tilbake Hotel Cæsar. Juni oppsøker Storm med spørsmål om hjelp. Lilly forteller Pelle at hun er forelsket i ham, og kysser han. Monica finner ut av Vanessa har stor gjeld etter å ha levd et luksusliv. Vanessa mener Monica burde bruke millionen hun får av Anker-Hansen konsernet til å hjelpe henne, men Monica nekter. Det er klart for tvangsauksjoneringen av Hotel Cæsar. Jens August har omsider kommet seg på beina, og har fått låne 100 millioner av President Brown. Storm godtar også å hjelpe familien med å kjøpe opp hotellet, men når Juni ikke vil love han stillingen som administrerende direktør med det samme, trekker han seg midt under auksjonen. Etter en lengre budrunde mellom Anker-Hansen og Arnfinn, ender det med at hotellet blir solgt til en ukjent budgiver via telefon for 950 millioner kroner. Den ukjente budgiveren viser seg å være Junis sønn, Albert.